জানা যায়, অভিযানকালে বিয়ানীবাজার থানার বারইগ্রাম বাজারস্থ চানগ্রাম ব্রীজের নিচে বারইগ্রাম-গাংপাড়গামী রাস্তায় মো. জয়নুল ইসলামকে ধাওয়া দিয়ে আটক করে পুলিশ সদস্যরা। আটককৃত জয়নুল বেশ কয়েকটি মামলার আসামী বলে জানান এ পুলিশ কর্মকর্তা। বিয়ানীবাজার থানার মামলা নং-১১(০৩)১২ এর সাজাপ্রাপ্ত আসামী জয়নুল। গতকাল বুধবার আসামীকে আদালতে সোপর্দ করলে বিজ্ঞ আদালত তাকে জেল-হাজতে প্রেরণের নির্দেশ দেন বলে নিশ্চিত করেছেন মামলার বাদী এসআই মশিউর রহমান।